b'\n_START_ARTICLE_\nMonument Valley\n_START_PARAGRAPH_\nMonument Valley (navajo: Ts\xc3\xa9 Bii\xca\xbc Ndzisgaii, \xc2\xabsteinenes dal\xc2\xbb) er et omr\xc3\xa5de p\xc3\xa5 Coloradoplat\xc3\xa5et, beliggende p\xc3\xa5 grensen mellom delstatene Utah og Arizona i USA. Dalen best\xc3\xa5r av flere opp til 300 meter h\xc3\xb8ye sandsteinformasjoner (\xc2\xabbutter\xc2\xbb). Hele Monument Valley ligger innenfor indianerreservatet Navajo Nation. Den ligger dessuten innenfor den Navajo Nation-eide parken Monument Valley Navajo Nation Tribal Park, som fungerer likt som en amerikansk nasjonalpark._NEWLINE_Monument Valley er kjent for \xc3\xa5 ha v\xc3\xa6rt innspillingssted for mange westernfilmer, enkelte andre filmer, samt tv-serier og videospill. Dalen er kanskje mest kjent for innspillingen av flere av John Fords filmer, disse inkluderer blant annet Siste vogn til Lordsbury, Fort Apache, Storm over pr\xc3\xa6rien og P\xc3\xa5 sporet. Filmer som Easy Rider og Forrest Gump har ogs\xc3\xa5 brukt Monument Valley som innspillingssted.'